
Prome Minister Evelyn Wever - Croes tabatin e honor di hiba 
palabra na e ocasion special unda cu FCCA a revela su logo 
nobo. Alabes a felicita FCCA y tur su empleadonan cu semper 
tabata para cla cu man habri pa yuda. y pabien cu e logo nobo. 
Masha pabien cu e logo nobo y sigui cu boso bon trabou. 


Fundacion Cas pa Comunidad Arubano, mihor conoci como 
FCCA, ta un fundación establecia pa Gobierno di Aruba na 
principio di 1979 cu e obhetivo di resolve e escases di vivienda 
social y ofrece un cas adecuado pa e famianan di Aruba, 
specialmente pa esnan cu tin menos recurso economico. Un 
trayectoria hopi largo cu a cuminsa na principio di aña 1979 
bou di mando di diputado Charro Kelly, awe den felis memoria. 


Den e añanan cu a sigui, FCCA a contribui grandemente na e 
meta aki y awe un gran cantidad di famia por tin un propio hogar. 
Na 1992 e actividadnan di construccion principlamente tabata 
wordo financia pa medio di fondonan cu e tabata haya den 


forma di presta na condicionnan hopi faborabel for di Gobierno 
Hulandes. Den esaki gobierno tabatin e papel di intermediador. 
Sinembargo, Desde 1993 FCCA ta haya su fondonan pa medio 
di prestamonan comercial cu ta bin pricipalmente di e mercado 
financiero local. 

FCCA ta structura manera un banco di hipoteca pa cas pa 
famianan di Aruba cu mester un manera adecuado di financia 
construccion di nan cas, pa cumpra un cas o pa renobacion o 
ampliacion di nan cas existente. 


Prome Minister Wever - Croes a expresa cu e gobierno di e 
tempo ey lo no por a premira con grandi y exitoso FCCA lo 
bira, tampoco cuanto proyecto FCCA lo ehecuta durante di 
transcurso di tempo. Tampoco e gobierno di e tempo ey lo por 
a premira kico lo tabata e influencia di FFCA riba e reparticion 
di vivienda riba nos isla. Barionan completo a wordo crea pa 
cumpli cu e meta di duna cada famia un cas propio. 


Manera tur empresa, FCCA tambe tin un emblema, un logo, 
cu ta haci cu bo ta reconoce e empresa di biaha. Pa añanan 
tabata conoce e logo cu mihor por wordo describi manera un 
cas estilo rubiano bieu carga pa tres figura di hende. Sin wak 
e palabra palabra FFCA banda di e ultimo figura di hende 
bo tabata sa na ken e ta referi. Desaroyo riba mercado tin 
biaha ta haci necesario pa bin cu ‘rebranding’ di bo empresa.E 
motibonan por ta varios: Bo kier duna bo empresa un cara 
nobo; E desaroyo y crecemento di Aruba como pais ta haci 
cu bo mester mas innovativo; Exigencianan medio ambiental 
ta haci cu abo como empresa mester cumpli cu esakinan; 
Bo kier acerca un publico nobo pasobra un mercado nobo ta 
desaroyando of paso bo vision pa futuro ta exigi un flexibilidad 
mas grandi cu bo tabata eherece te cu awe. 


E suma total di tur esakinan ta haci cu bo ta yega na e conclusion 
cu bo tin cu cambia bo mision, vision y proposito. Pa describi 
esaki sin haci uzo di palabra, un logo ta e manera mas simpel 
pa haci esaki. Pa ta efectivo den su forma di comunica un logo 
no necesariamente mester ta algo demasiado complica. Mas 
simpel mas eficiente. 


E logo nobo di FFCA ta e suma total di tur esaki. Si wak e 
logo nobo bo ta keda asombra di su simplesa. E ta un figura 
cuadra cu ta consti di 4 triangulo riba su punta, y e tin tres 
color. E colornan aki cu casi nos tur por reconoce den cas 
di nos grandinan. E ta e colornan cu e tegelnan di e casnan 
tabata tin; no solamente aki na Aruba, sino den henter e 
area di Caribe. E colornan ta tononan di oker/geel y blauw. E 
triangulonan segun nan secuencia, ta forma un patronchi hopi 
agradabel pa bista. 


Finalisando Prome Minister a bisa: “E logo nobo aki ta sigui 
simbolisa e empeño y compromiso cu FCCA a desplega pa 
famianan Arubiano cu a bati na porta pa un ayudo cu nan cas. 
Mi ta felicita FCCA y tur su empleadonan cu semper tabata 
para cla cu man habri pa yuda. Masha pabien cu e logo nobo 
y sigui cu boso bon trabao,” Prome Minister a conclui. 

Ministerio di Asuntonan General ta informa: 
TRABOU DEN CUADRO DI LANDSPAKKET TA CONTINUA 


BISHITA DI TIJDELIJKE WERKORGANISATIE 
NA ARUBA 


Oranjestad, durante siman di 15 te 19 di augustus e ekipo di 
Aruba encarga cu landspakket a ricibi bishita di e asina yama 
Tijdelijke Werkorganisatie di Hulanda (TWO-NED). Durante 
e bishita aki, cu regularmente ta tuma luga cada cuartal, ta 
evalua progreso di tur tema di landspakket y a traha riba e di 
cuater Agenda di Ehecucion pa afia 2022. Durante e bishita a 
para kedo tambe na algun tema clave, incluso forma di traha, 
reto cu ta experiencia durante ehecucion y punto di antencion. 


E siman a cuminsa cu reunion pa trata thema H di landspakket 
cu ta referi na reforsamento di estado di derecho. Asina a trata 
topiconan manera ley relaciona cu proteccion di informacion, 
proyecto di vigilancia di frontera y ahustacion di fondo di 
criminalidad. 


A trata tema A2 unda a para keto na e progreso haci pa 
locual ta estadistica di Aruba y reforsamento di esaki unda cu 
recientemente minister di Asuntonan Economico a publica e 
rapport di implementacion di NSS. 


Adicionalmente a para keto na e maneho completo di culumna 
financiero di pais Aruba unda a trata e asina yama Roadmap 
cu ta duna indicacion di accion concreto cu a tuma y lo ta 
tumando luga conduciendo na finanzas publico duradero. Un 
otro tema cu tin hopi interes p'e ta preparacionnan pa locual ta 
trayecto E1 y E4 cu ta trata reforma di mercado laboral como 
tambe reforma di e sistema di siguridad social. Den cuadro di 
reforma cu ta tumando luga den sector economico a papia riba 
e trabounan pa locual ta 'Aruba Fair Trade Authority' cu bou 
di liderasgo di departamento di asuntonan Economico ya ta 
encaminando su etapa di implementacion. 


Durante e dianan cu a sigui a trata extensamente e tema di 
reforma di aparato publico como tambe punto di antencion 
critico den cuadro di esaki. Di parti di e ekipo local a enfatisa 
e importancia di mantene y reforsa calidad di aparato 
gubernamental den cuadro di rerforma. Otro aspecto critico cu 
a trata durante e bishita di trabou ta e capacidad legislativo di 
pais Aruba. Unda cu localmente a menciona cu various reforma 
lo e.o. rekeri ahusto di ley local. Pa cu esaki a menciona cu 
mester reforsa y tene cuenta cu e capacidad legisaltivo di pais 
Aruba. Otro temanan cu tambe a bin na vigor durante e bishita 


: Egg EB 
tabata reforma fiscal, ensenafiza, salubridad y digitalisacion. 


E bishita di TWO-NED a termina den forma ameno unda cu a 
haci palabracionnan fiho den direccion di e di cuater agenda di 
ehecucion di e trayecto di landspakket. 


Asina aki ministerio di Asuntonan General ta termina pa bisa 
danki na e ekipo di Aruba y na tur esnan envolvi pa e maximo 
esfuerso asina dunando contendido na e accionan stipula den 
cuadro di reformanan. 

Nos ta den e temporada di mas calor di afia. Pa reduci riesgo 
y dafio na salud, e puntonan aki ta recomendabel pa haci e 


efectonan di calor menos! 


Busca 
luganan 
ventila 


Keda den luganan 
fresco of den airco. 


~N 


Pone mas 


: * 
atencion 
riba esnan  ' 
di edad 


No laga nan nan so pa 
mucho tempo. 


No expone bo mes di 
mas na rayonan di solo. 


Uza 
proteccion 


Si bo mester bay den 
solo, protege bo mes. 


Haci o 
actividad@® € 
trankil SS 
cu 

muchanan 


Pospone hungamento y 
actividadnan pafo. 


likido {3 


Awa of juice cu no ta 
contene mucho suco. 


Haci actividadnan 


adecua 


No diki of colornan scur 
cu ta atrae mas calor. 


`. ` 
Keda 
informa 
tur 
momento 


Scucha noticianan di 


deportivo mainta of anochi. canalnan confiabel. 


Controla 

mas 

esnan cu 

tin enfermedad 


Percura cu semper nan 
ta den aire fresco. 


Gabinete Wever - Croes II 


Cuida bo 
bestianan 
domestico 


Percura pa nan ta den, 
fresco y duna nan hopi awa 

Na comienso di augustus Centro di Control di Cacho a anuncia 
extencion di orario di servicio mirando e desaroyo positivo. 
Cu e extencion di orario di CCC, ta duna mas oportunidad pa 
esnan cu kier adopta un mascota. 


Durante ultimo siman Centro di Control di Cacho a cuminsa cu 
e proyecto piloto di microchipping unda cu ta spera di aporta na 
hisa e grado di adoptacion na Aruba. Ora adopta via Centro di 
Control di Cacho, tin rekesitonan cu e doño nobo mester tene 
na dje, un di nan ta cu nan mester chip y sterilisa e mascota 
adopta y tambe trece prueba cu esaki dentro di dos luna. Esaki 
ta pa percura cu e doño responsabilisa su mes adecuadamente 
pa nan mascota. 


Sterilisando bo mascota ora e cria no ta desea y microchip 


bo mascota ta yuda cu e problematica di cacho (y pushi) riba 
caya. Esaki ta un di e meta nan cu Centro di Control di Cacho 
ta enfoka ariba. Na e momento nan aki e proyecto piloto ta 
enfoka riba e parti di microchip, y ta aplica pa e cachonan cu ta 
wordo adopta via Centro di Control di Cacho, na disponibilidad 
y evaluacion di veterinario di Gobierno. E programa piloto ta 
fungi tambe como fase di prueba pa e sistema di regsitracion 
digital cu ta den proceso pa wordo lansa y activa oficialmente. 


E proyecto ainda ta den planificacion mirando cu ainda ta den 
proceso cu reunion cu stakeholders, veterinarionan y NGO's. 
Gobierno di Aruba ta spera di por lansa esaki cu un campaña 
nacional den e lunanan binidero. Esaki lo wordo comunica via 
canalnan oficial di Gobierno di Aruba y tambe via Centro di 
Control di Cacho su pagina di Facebook. 

Minister Ursell Arends: 


AVP SU CONTRIBUCION NA E SOLUCION; 
POLITICA POPULISTA 


Mi no por kere cu ta tur simpatisante di AVP kier pa Aruba sigi 
biba di placa presta. Mi ta kere nos tur por ta di acuerdo cu e 
1 miyon florin pa dia cu nos mester pone un banda pa paga 
interes lo por a yuda soluciona hopi necesidad den nos pais. 
Pero den dos articulo tras di otro un miembro di parlamento 
di AVP ta insisti cu e unico solucion pa Aruba ta pa haci mas 
prestamo y sigi crece e debe nacional. 


Mi a priminti votadornan di RAIZ cu nos no ta bai participa den 
e politica tradicional di tira lodo. Nos a bin pa Goberna y duna 
resultado. Nos no t'ey pa hunga e politico toxico di atakenan 
personal. P'esey mi no ta reacciona riba e insultonan cu e 
parlamentario ta insisti di keda lansa riba mi na nivel personal. 
Mi ta laga su forma di haci mustra ta ken e ta. Su palabranan 
ta papia pa nan mes. 


Pero ta hopi importante pa adverti nos pueblo cu e ruta aki di 
hiba oposicion y politica ta malo pa nos pais. E parlamentario ta 
declara den dos articulo tras di otro cu contrario na paga debe, 
Aruba mester sigi presta placa. E parlamentario di AVP no kier 
BBO, y no kier BTW. Pues no kier nada cu ta duna Aruba 
fondo pa paga debe bek. Ta scucha palabranan: "Gobierno di 
AVP no a tuma medida, al contrario a busca solucionnan valido 
pa atende cu necesidad di e pais, a traha duro restaurando 
cantidad di scol, salba e fondonan di pensioen, a percura pa 
renobacion di hospital", etc. 


Loke awe ta ser yama cu palabra bunita "solucion valido" ta 
nada otro cu prestamo, fiansa y mas debe. Tur proyecto cu 
por menciona a wordo traha cu placa presta. E Parlamentario 


como ex-ministro a participa na e bonanza di 
gastamento di placa presta y lo mester por a 
pensa cu un dia ta e pueblo di Aruba lo mester 
paga bek. Awe e facturanan a cuminsa drenta. 


Pa awo ta interes so nos ta pagando y esey 
riba su mes ta kita casi 1 miyon florin pa dia 
for di nos Pueblo. Esaki ta placa cu por a bai 
na atende necesidadnan di nos hendenan. 
Pero awo e placa aki ta bai pa banconan, sin 
cu nos por hafia algo bek p'e. 


Esey ta na interes so. Awo e facturanan di 
e debenan di mal maneho di gobiernonan 
anterior laga atras tambe a cuminsa drenta. 
Hulanda a bisa cla y raspa: "Aruba a traha e 
debe, ta Aruba mester paga e debe". E placa 
aki lo no bin for di Hulanda. Ta nos hendenan 
- mester bai produci e placa pa paga e debe 

cu awe ta wordo scondi den e palabranan 
"solucion valido". Y kico e partido mas grandi di oposicion ta 
propone awo? E solucion segun nan ta pa nos no paga y sigi 
traha mas debe. 


Mi ta sigur cu mescos cu mayoria di Aruba no ta tur hende 
den AVP ta di acuerdo pa bai tras di oposicion populista y sigi 
presta placa. Ta ken lo kier bay den coalicion cu un partido 
cual pensamento ta basa pa mas debe y no tin e curashi pa 
tuma decisionnan dificil pero realmente na bienestar di nos 
Pais. Puntra boso mes si e deseo pa mas debe realmente ta 
e deseo di henter AVP y di e comunidad cu AVP ta representa. 
Honestamente ami no por kere cu ta asina. 


Den seno di AVP mester por splica su sostenedornan, cu e 
periodo di bonanza y gastamento di placa presta a pasa pa 
historia y cu Aruba no tin deseo mas pa sigi biba di debe. Lo 
ta digno di AVP, un partido di hopi trayectoria, pa nan saca un 
statement bisando den palabranan cla y raspa cu nan “vision” 
pa Aruba no ta pa sigi crese e debe nacional y cu nan tambe 
ta para pa un Aruba cu realmente por para riba su pianan. Un 
cambio cu pa Partido tradicional lo insera un cambio di politica 
populista pa un politica di evolucion y desaroyo sostenibel. 

ROPE 


Oportunidadnan pa Aruba haya fondonan y ricibi colaboracion 
riba tereno cultural na nivel internacional 


Desde dialuna 22 di augustus 
pa diahuebs 1 di september 
proximo representantenan 
Creative Europe Desk di 
Hulanda Sr. Jelle Burggraaff y 
Sr. Albert Meijer, funcionarionan 
na Creative Europe Desk di 
Hulanda ta na Aruba, Bonaire y 
Curacao pa un bishita di trabao. 
E representantenan di Creative 
Europe Desk lo reuni cu 
creador- y  organisacionnan 
y lo duna tayernan riba e 
oportunidadnan pa nos 
artistanan y organisacionann 
cultural ricibi fondonan. E tayernan lo ofrece informacion con 
DutchCulture por sostene y colabora cu e actornan di e mundo 
creativo y organisacionnan local riba tereno cultural na nivel 
internacional. Tur esnan den e ramo aki cu ta interesa por a 
atende e tayernan. A duna informacion kico ta e programa di 
Creative Europe y pa ken e ta? Cual ta e diferente subsidionan 
europeo disponibel? Kico DutchCulture ta haci y con nan lo 
por yuda e creador y organisacionnan cultural amplia nan red 
di contacto internacional. 


Minister di Cultura den su discurso a gradici Creative Europe 
Desk pa nan disponibilidad y Cede Aruba pa por a wordo 
organisa esaki. Tabata trata di un tayer interesante y informativo 
referente e programa europeo y caminda a duna informacion y 
facilita nos artista y organisacionnan cultural con pa aplica pa 
fondonan di e programa europeo pa cultura. Creative Europe 
ta un programa di subsidio pa 7 afia cu ta promove y sostene 
cooperacion internacional den e sector cultural creativo. 
E programa aki ta dirigi na tur artista y organisacionnan 


riba e tereno di musica y tur otro forma di arte creativo, pa 
haci uso di e oportunidad pa por entrega nan peticion na e 
comision cu ta encarga cu esaki di union europeo. Aruba ta 
un isla chikito pero nos tin un cantidad grandi di talentonan, 
cual e mandatario a reconoce e presencia di varios di nan e 
mainta aki den Cas di Cultura. E talentonan aki ta enrikese 
nos sector cultural, nos talentonan local tin tremendo potencial 
pero debi na escases di fondo, nan no por sigui desaroya nan 
talento y nos sector cultural creativo. E programa pa fondonan 
europeo ta un oportunidad significativo pa nos impulsa nos 
sector cultural, especialmente awo considerando e situacion 
financiero delicado cu nos pais ta pasando aden. E fondonan 
di e programa europeo lo por yuda nos atende cu e retonan, 
ofreciendo e sector sosten pa medio di e fondonan disponibel. 
E intercambio di informacionnan ta necesario cual ta facilita e 
proceso aki. 

Nos pais Aruba ta bini na remarke pa e fondonan aki, pasobra 
nos ta forma parti di reino hulandes cual ta miembro di union 
europeo. Minister Maduro a sigui trece dilanti cu esaki ta 
importante pasobra industria creativo ta un di nos sectornan 
promotedor pa desaroya y diversifica nos economia. Nos ta 
desea pa esaki crece y prospera y asina stimula innovacion. 
Den nomber di gobierno di Aruba, e mandatario a expresa 
palabra di danki na Sr. Jelle Burggraaff y Sr. Albert Meijer pa 
nan disponibilidad pa ofrece e tayer aki. E informacionnan cu 
ta wordo comparti lo ta di gran balor pa e sector cultural y 
creativo di pais Aruba. E mandatario a gradici Cede Aruba pa 
organisa e evento aki y por ultimo e mandatario a encurasha tur 
artista pa haci uso efectivo di oportunidad pa crea “network”, 
tuma nota di e conocimiento y experiencia di e oradornan cu lo 
ta na beneficio pa yuda nos pais su sector creativo desaroya y 
crece. Di e presentacion aki ideanan nobo lo por nace tambe 
pa nos Pais Aruba sigui desaroya den e sector di industria 
creativo. 

MANA ta desea pa informa publico cu e ultimo dia pa bishita 
e exposicion internacional ‘Lasonan Caribefio, hende conecta, 


antes y awor' na Convento di Imeldahof na Noord lo ta diarason 
dia 31 di augustus awor. 


E exposicion ‘Caribbean Ties, people connected, then and now’ 
ta den su ultimo simannan pa publico. Esnan cu no a haya e 
oportunidad ainda pa bishita e expo aki, tin e oportunidad pa 
hasi esaki ainda riba dialuna, diarason y diahuebs entre 9'or di 
mainta te 3'or di merdia te e fecha menciona. Pues hasi uzo di 
e oportunidad den e ultimo dianan aki y bishit'e. 


E exposicion Caribbean Ties ta resultado di un colaboracion 
entre e proyecto NEXUS 1492 di Universidad di Leiden, 
Fundacion 1403, MANA, diferente instancia Caribense y 
MUSEON na Hulanda. A investiga e historia indigena di Caribe 
for di e tempo prome cu Columbus y e resultado ta un historia 
for di punto di bista di e indigenanan y no for di punto di bista di 
e Europeonan. E exposicion ta enfatisa e similaridadnan den 
Caribe, cu ta resultado di nos herencia comparti. Si bo kier 
sa mas di historia di Caribe y Aruba miles di afia prome cu 
Cristo te awendia, bishita e exposicion unico aki prome cu su 
portanan ser sera dia 31 di augustus 2022. 


Por bishita e kapel intimo di e Convento di Imeldahof, cu ta 
den su estado original y ta un encanto pa experencia. Sera 
conoci tambe cu e historia di Parokia di Noord, di e seurnan di 
Bethania cu a biba y traha na Imeldahof. 


Publico ta bon bini riba dialuna, diarason y diahuebs di 9 or 
di mainta pa 3 or di atardi den luna di augustus. E banner di 
Caribbean Ties, colga na e entrada mas pazuid di e tereno di 
Imeldahof ta orienta bishitantenan. Entrada ta gratis 

Diahuebs merdia, a tuma luga e firmamento di e contract pa 
loke ta e opleiding pa mental health professionals na Aruba. 
Ta asina cu diferente stakeholders di Stuurgroep-GGZ a firma 
pa asina inicia e opleiding pa mental health professional, esaki 
ta un novedad pa Aruba pero tambe pa nos region, caminda 
dentro di poco lo tin 17 persona mas cu lo ta opgeleid pa por 
brinda e cuido necesario. Algun tempo pasa a aproba 250mil 
florin pa asina por percura cu e 17 candidatonan aki por bay e 
opleiding pa mental health professional. Un paso sumamente 
importante cual ta fit perfecto den e vision di Ministerio di 
Husticia yAsuntonan Social. 


Segun minister di Husticia y Asuntonan Social Rocco Tjon, 
e vision ta pa haci e cuido ora ta trata adiccion, pero tambe 
salud mental mucho mas accesibel pa un y tur. A base di 
esaki lo bay tin 17 profesional cu no ta resorta solamente 
bou di un departamento, pero cu ta resorta bou di diferente 
departamentonan, pa di e forma ey brinda e ayudo y e cuido 
necesario ora ta toca e parti di salud mental. E opleiding aki 


ta bay wordo brinda door di Rino Zuid den cooperacion cu 
Mental Health Caribbean, y e ta bay ta un opleiding reconoci 
pa di e forma ey, dentro di poco Aruba lo tin su Geestelijk 
Gezondheidswerkers activo akinan na Aruba mes, pa haci e 
cuido uno mucho mas accesibel y brinda un miho cuido. 


Manera ta conoci a base di e vision a termino largo tin diferente 
werkgroepen cu ta trahando, cual ta consisti di trahadonan di e 
veld. Pues, e bunita di e proyecto di mental health professional 
opleiding ta, cu el a anace for di e veld mes y for di ministerio 
di Husticia y Asuntonan social a aproba esaki mesora, pa di e 
forma ey aporta tambe na eleva e calidad di cuido. 


Por ultimo, e mandatario a expresa di ta sumamente satisfecho 
di a presencia FADA, Witgele Kruis, Stichting Hunto (FMAA y 
SPD), como tambe Respaldo, durante e momento special aki, 
mirando cu e personanan cu ta bay participa na e opleiding 
aki, ta bin for di e departamentonan aki. 

ATENCION 


WEB Aruba ta anuncia ahuste di tarifa di awa residencial entrante 1 di september 2022. 


Clientenan lo ripara e ahuste aki den nan cuenta di awa di october 2022, cual ta caduca na 
november 2022. 


Tarifa residencial (A) 


Consumo Tarifa AWG pa m? Tarifa AWG pa m? 
m? Entrante Entrante 
1 AUG 2022 1SEP 2022 


*Basa riba consumo minimo di 3 m? (vastrecht) 


Tarifa NO residencial (comercial: T,P,G,H,L) a keda Awg. 12.00,- pa m° basa riba consumo minimo di 
3 m’/vastrecht). Tarifa special pa Agricultura, Horticultura y Ganaderia (C) a keda Awg. 5.50 
pa m? basa riba compra minimo garantisa di 10 m° 


(| — Balashi 76, Aruba | T.280 4600 
ARUBANv WEB Aruba Chat: (© 525-4600 | www.webaruba.com 


ANA DI INVERSION |. 
Y OPORTUNIDAD 


Diasabra den un anochi di gala na Renaissance Convention 
Center a tuma luga Premio Excelencia den Deporte, unda 
ta reconoce e atletanan cu mas a destaca den nan deporte 
durante afia 2019 y 2021. Un anochi di emocion y alegria a duna 
honor na e 141 atleta nomina como tambe na e 10 baluartenan 
deportivo. Presente na e anochi grandi aki pa deporte di Aruba 
tabata Prome Minister di Aruba, sra. Evelyn Wever- Croes y 
distinguido esposo, Minister Endy Croes y distinguido esposa, 
Minister Rocco Tjon, y Minister Dangui Oduber y distinguido 
esposa. 


Tambe a conta cu presencia di Presidente di Parlamento sr. 
Edgard Vrolijk y Parlamentarionan sr. Ricky Hoek, sr. Alvin 
Molina, sr. Raymond Kamperveen y sr.Arthur Vallejo. E anochi 
a inicia cu discurso di Prome Minister di Aruba sra, Evelyn — 
Wever Croes sigui pa Presidente di Comision Excelencia den 
Deporte, sr. Kenneth Vrolijk y Minister di Ensefiansa y Deporte 
sr. Endy Croes. Despues e ceremonia di entregamento di premio 
a inicia, sigui pa reconocemento special pa e baluartenan y 
e ganadonan di afía 2021. Mandatarionan y dirigentenan 

deportivo a haci entrega di e premionan. 


Maestronan di ceremonia sra. Sandra Croes y sr. Andrew 
Vrolijk a sa di guia e anochi den un excelente forma. E anochi 
a clausura cu un sorpresa pa tur esnan presente den sala cu 
e banda Tsunami. 

GANADONAN DI ANA 2019: 


* Special Olympics 

Yolanda Minerva Perez 

* Atleta Paralimpico 

Elliott Loonstra 

* Categoria 1 Femenino 10-13 afia 
Elisabeth Sotelo Aruba Triathlon Association 
* Categoria 2 Masculino 10-13 afia 

Gavin Kock Aruba Aquatics Federation 

* Categoria 3 Femenino 14-17 afia 

Rebecca Jansen Aruba Triathlon Association 
* Categoria 4 Masculino 14-17 afia 

Giannon Eights Aruba Triathlon Association 
* Categoria 5 Nobato Deportivo Femenino 
Nathalie Ferrer Aruba Triathlon Association 

* Categoria 6 Nobato Deportivo Masculino 
Myron Speyer Functional Fitness Federation Aruba 
* Categoria 7 Atleta Femenino 2019 

Kyra Hoevertsz Aruba Aquatics Federation 
Categoria 8 Atleta Masculino 2019 

Mack van den Eerenbeemt Aruba Sailing Association 
* Ganadonan 2021: 

Atleta Special Olympics 

Angel Diaz 

* Atleta Paralympico 

Elliott Loonstra 

* Scol Basico di afia 2021 

Colegio Sagrado Curosan 

* Scol Avansa di afia 2021 

Maria College 

* Categoria 1 Atleta Femenino 10-13 aña 
Genisis Lacle Aruba Aquatics Federation 

* Categoria 2 Atleta Masculino 10-13 aña 
Dylan Giel Aruba Triathlon Association 

* Categoria 3 Femenino 14-17 afia 

Rebecca Jansen Aruba Triathlon Assocition 
* Categoria 4 Masculino 14-17 afia 
Christiaan Jansen Aruba Triathlon Association 
* Categoria 5 Nobato Deportivo Femenino 
Noemie Erasmus Aruba Aquatics Federation 
* Categoria 6 Nobato Deportivo Masculino 
Jeon Alric De Sousa Fernandes Perna 
Aruba Triathlon Association 

* Categoria 7 Atleta Femenino 2021 
Shanayah Howell - Aruba Wieler Bond 

* Categoria 8 Atleta Masculino 2021 

Mikel Schreuders Aruba Aquatics Federation 
* Categoria 9 Team di aña 2021 

U-14 Damas Arubaanse Voetball Bond 

Presidente di comision PED, Kenneth Vrolijk: 


Diasabra ultimo durante e anochi special dedica na deporte y 
na nos atletanan presidente di comision di Premio Excelencia 
den Deporte, sr. Kenneth Vrolijk a hiba palabra. Despues di 
3 afia Premio Excelencia den Deporte ta wordo organisa un 
biaha mas y den un gran forma. Sr. Vrolijk a sigui bisa; awe 
nochi nos tin 141 atleta presente representando 24 federacion 
deportivo na Aruba. Mas aki rato ta anuncia e ganadonan di 
e 23 categorianan cu a destaca den deporte na Aruba como 
tambe internationalmente durante afia 2019 y 2021. Alabes 
ta reconce 10 baluarte deportivo cu a dedica nan bida den 
deporte di Aruba 


Pa scoge ganadonan no tabata un tarea facil y pesey nos kier 
a gradici nos comision votado cu ta consisti di diferente medio 
deportivo na Aruba pa a tuma e reto pa scoge e ganadonan. 
Nos di comision Premio Excelencia den Deporte kier a recorda 
tur atleta, cu a wordo nomina sin importa resultado cu ya caba 
bo mester sintibo contento y orguyoso paso den bista di bo 
federacion abo como atleta nomina ta e miho den e categoria 
cu bo a wordo nomina. 


Nos kier a gradici pa e confiansa duna den comision Premio 
Excelencia den Deporte y tambe 

e cooperacion duna na nos door di e federationnan deportivo 
di Aruba pa asina percura pa awe nochi por ta uno agradabel y 
inolvidabel. Concluyendo sr. Vrolijk a termina cu un 'quote' pa 
tur atletanan presente: Nunca laga miedo stop bo di logra loke 
bo kier den bida paso mayoria biaha miedo ta simplemente un 
ilusion. Masha danki y exito na tur e nominadonan. 

MINISTER ENDY CROES A BISHITA SCOL 
PRIMARIO KUDAWECHA 


En conexion cu apertura di ana escolar 2022 - 2023 


Mandatario di ensefiansa ta bishitando algun scol rond di 
Aruba. Diahuebs mainta Minister Endy Croes a haci un bishita 
oficial na Scol Primario Kudawecha. Na yegada e mandatario 
a wordo ricibi cu yen di alegria y entusiasmo pa e 377 alumno 
y 31docentenan. 


Minister Endy Croes di pasa saluda cada klas, despues a hiba 
algun palabra na unda e la gradici e docentenan pa e trabou cu 
nan ta desplega pa educa nos yiunan. Sigur e ta un trabou hopi 
bunita, hopi biaha ta scoge e trabou aki paso bo tin e pasion 
pa loke cu bo ta haci y esey nos ta aprecia masha hopi mes. 
E mandatario a sigui bisa den tempo dificil y retonan grandi cu 
mundo ta enfrentando, nos ta percura pa duna e sosten den 
totalidad na ensefiansa. Laga nos percura pa hunto e afia aki 
ta uno positivo y alegre tanto pa docente y alumnonan como 
tambe e mayornan pa asina nos por logra e miho pa Aruba. 


Despues di a expresa palabranan positivo y di motivacion, 
cabesante di scol sra. Xiomara Berkel a duna e mandatario un 
recorido di e scol. Sigui pa un combesacion cu e docentenan 
unda cu nan a expresa na inkietud como tambe nan peticion 
y deseonan pa cu e scol. Minister Endy Croes a scucha cu 
atencion y a tuma nota di tur loke a wordo treci pa dilanti. 
Finalisando Minister Endy Croes ta tur alumno y docentenan 
un exitoso aña escolar 2022-2023 yena cu positivismo y 
bendicion. Ensefiansa ta e yabi pa futuro. 

Diabierna ultimo director di Inspectie di Ensefiansa di Hulanda 
sr. Erik Martijnse a reuni cu Minister Endy Croes. Durante henter 
siman tras di lomba Inpsectie di Hulanda tabata na Aruba cu 
5 inspector. Entre nan; directeur Inspectie, sr. Erik Martijnse, 
sra. Laurence de Croes Inspecteur Special Onderwijs, sra. 
Marlot Zeldenrust Financieel Inspecteur Onderwijs, sra. Arne 
Leer Onderzoeker bij de Inspectie Nederland y sr. Martine 
Pol Inspecteur Hoge Onderwijs. Varios reunion a tuma luga 
riba e adelanto di e 'aanbevelingen' di e 'Doorlichting van het 
Arubaanse Onderwijsbestel'esta e Tussenrapportage. Na 
salida di e reunion cu e mandatario di ensefiansa sr. Martijnse 
a remarca cu ta trahando den un bon esfera cu Inspectie di 
Aruba. E Tussenrapportage di e Doorlichting cu a tuma luga 
a keda publica cu 13 recomendacionnan con pa mehora 
ensefiansa na Aruba. E meta di e bishita na Aruba ta pa 
finalisa tur punto pa trece e Rapport pa Aruba. Durante nan 
estadia laboral nan a reuni cu diferente stakeholders entre 
otro ambtenaar, ‘schoolleiders’ y profesionalnan den e veld di 
ensefiansa. Sr. Martijnse a enfatisa cu sigur e tabata un siman 
di hopi trabou pero alabes hopi fructifero. 


Sr. Martijnse a sigui bisa cu Minister Endy Croes ta hopi involvi cu 
e trabou riba e aanbevelingen di e Tussenrapportage . Semper 
ora Inspectie di Hulanda tey e mandatario di Ensefiansa ta 
pasa pa saluda y informa su mes riba e ultimo desaroyonan 
como tambe reuni cu nan pa keda na altura di tur desaroyo. 

Riba diferente di e recomendacionnan di e ‘Tussenrapportage’ 


Minister Endy Croes ta trahando caba pa implementa esakinan. 
Recomendacionnan 1,2,9,10,11,12,13 ta entre esnan cu tin 


pleno atencion caba. E mandatario ta haya e rapport hopi 
importante y interesante e.o. mehoracion di e "bekostiging" 
y mehoracion di ‘aansluiting’ di ensefiansa na e mercado 
laboral. Tur e puntonan importante den e rapport Minister Endy 
Croes a tuma nota di nan y ta trahando caba riba esakinan 
cu diferente expertonan pa trece mehoracion den ensefiansa. 
Esaki sigur Inspectie di Hulanda ta aprecia masha masha hopi 
mes segun Erik Martijnse. Sr. Martijnse a sigui bisa cu Hulanda 
ta dispuesto pa brinda Aruba e sosten. Entre e Inspectie di 
Aruba, Curacao, Sint Maarten y Hulanda tin un ‘gezamelijke 
cultuur' "CAST" unda ta sostene y yuda otro. E 'samenwerking' 
cu coleganan di Aruba ta hopi bon, e esfera ta hopi bon. 


Dialuna 22 Augustus 2022 


Diabierna anochi den Paseo Herencia Ballroom a tuma 
luga e Pre-Event di Premio Excelencia den Deporte 2019 & 
2021. Presente ne ocasion special aki tabata Minister Endy 
Croes, nomindadonan acompafia pa nan famia como tambe 
representantenan di e federacionnan. Meta di e Pre-Event 
tabata pa laga e miembronan di prensa ser conoci cu e 141 
nomindadonan di PED 2019 & 2021 di cerca como tambe pe 
atletanan y famianan socialisa. E nominadonan a ricibi nan 
banchi di entrada como tambe un ‘goodie bag'. 


Comison organisado kier a yama un danki special na e 
patrocinadonan den sector priva pa duna nan contribucion na 
e Pre-Event di Premio Excelencia den Deporte por medio di 
un sponsorship pa e ‘goodie bag’; Aruba Bank, Aruba Tourism 
Authority, Elmar, TGI Friday's Aruba y Paseo Herencia. Sin 
laga afo Stichting Sport Subsidie Aruba y Ministerio di Deporte. 


\ FS 
Minister di Enseñ 
- EndyC 

Dia di Fotografia 1 ausus 


FA 


AUTO ISO 50 


Participa y gana sacando potretnan di Aruba 
Entrega bo potretnan na 
islaonline@gobierno.aw 


prome cu dia 


Ganadornan lo ricibi un tablet y nan potretnan lo wordo publica 
henter aña den IslaOnline. 

Tur participante mester entrega tur potret via email na islaoline@gobierno.aw 


Tur potret lo mester wordo entrega prome cu dia 31 di Augustus 2022 
. No ta acepta niun potret despues di e fecha menciona 


- Potretnan mester ta den jpeg, jpg of tiff. 


Un total di 2000 pixels y no mas grandi cu 10 MB i — 


Cada participante por entrega entre 5 pa 10 potret - NE 


- Potretnan mester ta imagennan di Aruba 


E siguiente informacion di cada particpante 
ta rekeri na momento di entrega e potretnan: 
Nomber y fam completo di particpante 
- Edad 
Adres 
. Email 
Telefon 
. Titulo di e potret 
- Lugar na unda a saca e potret 
. Ta permiti haci cambionan basico riba cada potret manera mehoracion di e 
colornan, filters of "cropping" 
Potretnan cu ta encera imagennan inapropia, 


ofensivo of provocativo lo ser descualifica automaticamente 


Lo anuncia e ganadornan via IslaOnline 
Fecha cu lo anuncia e ganadornanan dialuna 12 di September 2022 e N | | 


I 


Particpantenan lo ser evalua door di un comishon di IslaOnline A | SI A 
| 


(E 

UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 ANA DI 


INVERSION Y 
22 OPORTUNIDAD 


